ברוך ברלינר

ברוך ברלינר (נולד בשנת 1942) הוא מלחין, כלכלן ומשורר ישראלי. מחברן של מאות יצירות מוזיקליות, שירים, ספרים ומאמרים.

== ביוגרפיה ==
ברוך ברלינר נולד בתל אביב. הוא סיים את לימודי הדוקטורט במתמטיקה באוניברסיטת ציריך בשווייץ, שם גם עבד כאקטואר בחברה השווייצרית לביטוח משנה "סוויס רה", חברת ביטוח המשנה הגדולה בעולם, עד שנת 1990, בה חזר עם משפחתו לישראל.

משנת 1990 עד פרישתו בשנת 2007 שימש כחוקר בכיר בפקולטה לניהול באוניברסיטת תל אביב וכיושב ראש המכון המדעי לביטוח על שם ארהרד. במסגרת עבודתו ומחקריו, הוזמן להרצות באוניברסיטאות רבות ובכנסים אקטואריים. כתב שני ספרים ומעל 100 מאמרים בנושאי אקטואריה, מימון וכלכלה.

עוסק זה שנים בכתיבת שירה בעברית, בגרמנית ובאנגלית. מלבד היצירה "בריאת העולם", יצירות נוספות כ"אברהם" שהיא פואמה סימפונית לתזמורת פילהרמונית, קריין ומקהלת גברים, וכן ריקודים דרום אמריקניים ונעימות במקצב הוואלס. בשנת 2016 נערך קונצרט זיכרון בקייב שציין 75 שנה לטבח בבאבי יאר. בקונצרט אותו הנחה אלכס אנסקי, ניגנה התזמורת הסימפונית של אוקראינה את יצירותיו של ברלינר: "אברהם" ו"קין והבל", לאחר מכן בוצעו יצירותיו בפסטיבל הוברמן בפולין, בבולגריה, ארצות הברית, מולדובה, רוסיה, צרפת, סרביה, אוסטריה, אסטוניה, קזחסטן, ארמניה, אוסטריה ורומניה. כמו כן, בכורה ליצירתו "סולם יעקב". 20 קונצרטים שהיו אמורים להתקיים במהלך 2020, כולל קונצרטים בלייפציג ובהמבורג שבגרמניה, בוטלו עקב וירוס הקורונה.

בנוסף יצא בשנת 2020 ספר שיריו ההומוריסטי בגרמנית.

במהלך שנת 2021 הוצגו לראשונה קונצרטים מיצירותיו העוסקות בתורה במדינות מוסלמיות כמו טורקיה, קירגיזסטן וקזחסטן.

בשנת 2024 זכתה יצירתו, הפואמה הסימפונית, חלום יעקב, להיות מבוצעת בקרנגי הול בניו יורק.<ref>[https://youtu.be/HAkQogd1UVo?feature=shared ברוך ברלינר] בניו יורק. </ref>

בשנת 2022 יצא לחן חדש של ברלינר לתפילה היהודית "אל מלא רחמים", הלחן החדש הוא חלק מפסקול הסרט "הכתובת על הקיר". שיצא באותה השנה. עם אלכס אנסקי שמסכם את הביקור והקונצרט בקייב בשנת 2016, בסרט מתוארת גם המהירות והדרמטיות בהן השתנו חיי היהודים עם כניסת הנאצים לקייב ועד הטבח בו נרצחו כ-100,000 מיהודי קייב. כשמתוך הכאוס עולות דמויות אחדות שהזדמנו יחד למלחמה ועלילת הסרט, בהן החייל הגרמני האנס, שגויס לצבא הנאצי בעל כורחו, כשבניגוד לאכזריות הנאצית אנו עדים לרגשותיו התמימים והעדינים. הסרט הוצג בכ-20 פסטיבלים ברחבי העולם, כולל בגרמניה, איטליה, יוון, הונגריה, קפריסין, ארצות הברית ועוד. בשנת 2023 נוגנו יצירותיו של ברלינר באזור המפורז בין קוריאה הצפונית לקוריאה הדרומית.<ref>אריאל פייגלין. [https://www.inn.co.il/news/608619 היסטוריה: תפילת "אל מלא רחמים" תנוגן באזור המפורז.] ערוץ 7, 23 ביולי 2023</ref>

== לקריאה נוספת ==
<div class="mw-content-ltr">
* Baruch berliner, Limits of insurability of risks, Prentice Hall College Div, 1982
</div>

== קישורים חיצוניים ==

* [https://youtu.be/1SthhTd7C1U?si=aTX7Xwy-qh7neBnM בריאת העולם על פי ברוך ברלינר]

* [http://www.nrg.co.il/online/47/ART2/825/317.html ריאיון עם אלכס אנסקי על הקונצרט מיצירותיו של ברלינר], באתר (nrg)
* [http://www.habama.co.il/Pages/Description.aspx?Subj=5&Area=1&ArticleId=13440 ביקורת על קונצרט מיצירותיו של ברלינר], באתר (הבמה)
* [https://www.facebook.com/events/1072680479467447/permalink/1090855320983296/ ריאיון עם נחום סלוצקר וד"ר ברוך ברלינר] על יצירותיו בתוכנית "מה יהיה" עם יואב גינאי ברשת ב'. 2 בספטמבר 2016
* [http://www.knk.media/stati/1944-izrailsko-ukrainskij-proekt-k-75-j-godovshchine-tragedii-babego-yara-v-kieve.html כתבה על הקונצרט] בקייב באתר האוקראיני (KNK)
* ג'ני אלעזרי, [https://raanana.mynet.co.il/culture_entertainment/article/m_300481 המתמטיקאי שהתאהב במוזיקה: "נולדתי מחדש"] ידיעות השרון
* 
* ריאיון עם ברוך ברלינר בערוץ ILTV 
* [https://youtu.be/1SthhTd7C1U?si=96j910kL3k_pUt3C בריאת העולם ריאיון עם ברוך ברלינר בערוץ Arttelling] 

==הערות שוליים==

קטגוריה:בוגרי אוניברסיטת ציריך
קטגוריה:סגל אוניברסיטת תל אביב: ניהול
קטגוריה:משוררים ישראלים
קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:ישראלים שנולדו ב-1942